UAC ย้ำรายได้ทั้งปีเข้าเป้า 1.5 พันลบ.เดินหน้าโครงการท่อก๊าซหนุนยอดขายปี 59
UAC ย้ำรายได้ทั้งปีเข้าเป้า 1.5 พันลบ.เดินหน้าโครงการท่อก๊าซหนุนยอดขายปี 59 โตต่อเนื่อง
17 พ.ย. 2558

นายชัชพล ประสพโชค กรรมการผู้จัดการ บริษัท ยูเอซี โกลบอล จำกัด (มหาชน) หรือ UAC เปิดเผยว่า บริษัทมั่นใจว่ารายได้ในปี 2558 จะเป็นไปตามเป้าหมายที่บริษัทวางไว้ที่ 1,500 ล้านบาท และบริษัทกำลังเดินหน้าผลักดันโครงการท่อก๊าซธรรมชาติ เพื่อส่งก๊าซมาแยกที่โรงงานผลิตผลิตภัณฑ์ปิโตรเลียม(PPP)เพิ่มเติมให้ได้ 100% ภายในต้นปี 59  ซึ่งจะทำให้ยอดขายเติบโตต่อเนื่องในปีหน้า โดยบริษัทตั้งเป้าสัดส่วนรายได้ของธุรกิจเทรดดิ้งและธุรกิจการผลิตที่ระดับเท่าๆกัน คือ 50:50
ขณะที่มองภาพรวมของธุรกิจที่ผ่านมาถือว่าสดใส เนื่องจากบริษัทได้ปรับกลยุทธ์การขยายตลาดในธุรกิจเคมีภัณฑ์เพื่อต่อยอดธุรกิจ โดยให้บริษัท ยูเอซี แอดวานซ์ โพลีเมอร์ แอนด์ เคมิคัลส์(UAPC)มุ่งเน้นการขยายฐานลูกค้าในกลุ่มใหม่  อาทิ กลุ่มลูกค้าในอุตสาหกรรมการก่อสร้าง เครื่องนุ่งห่ม และยังได้ขยายตลาดไป AEC เช่น ลาว กัมพูชา และเมียนมาร์ เป็นต้น
 